94/385/EY: Komission päätös, tehty 8 päivänä kesäkuuta 1994, geneettisesti muunnetusta organismista koostuvan tuotteen, rikkakasvihävitteitä kestävän tupakkalajikkeen ITB 1000 OX siementen, markkinoille saattamisesta neuvoston direktiivin 90/220/ETY 13 artiklan mukaisesti



Virallinen lehti nro L 176 , 09/07/1994 s. 0023 - 0024

Suomenk. erityispainos Alue 3 Nide 59 s. 0011

Ruotsink. erityispainos Alue 3 Nide 59 s. 0011



KOMISSION PÄÄTÖS, tehty 8 päivänä kesäkuuta 1994, geneettisesti muunnetusta organismista koostuvan tuotteen, rikkakasvihävitteitä kestävän tupakkalajikkeen ITB 1000 OX siementen, markkinoille saattamisesta neuvoston direktiivin 90/220/ETY 13 artiklan mukaisesti (94/385/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon geneettisesti muunnettujen organismien (GMO) tarkoituksellisesta levittämisestä ympäristöön 23 päivänä huhtikuuta 1990 annetun neuvoston direktiivin 90/220/ETY(1) ja erityisesti sen 13 artiklan, sekä katsoo, että direktiivin 90/220/ETY C osan mukaan on olemassa yhteisön menettely, joka mahdollistaa jonkin jäsenvaltion toimivaltaisten viranomaisten antavan suostumuksensa GMO:sta koostuvan tuotteen markkinoille saattamiseen, tällaisen tuotteen, rikkakasvihävitteitä kestävän tupakkalajikkeen, markkinoille saattamista koskeva ilmoitus on esitetty erään jäsenvaltion toimivaltaiselle viranomaiselle, toimivaltainen viranomainen on sen jälkeen toimittanut asiakirjat ja puoltavan lausunnon komissiolle, komissio on toimittanut asiakirjat kaikkien jäsenvaltioiden toimivaltaisille viranomaisille; tiettyjen jäsenvaltioiden toimivaltaiset viranomaiset ovat esittäneet mainittuja asiakirjoja koskevia vastalauseita, direktiivin 90/220/ETY 21 artiklassa säädettyä menettelyä noudattaen komission olisi siis tehtävä päätös 13 artiklan 3 kohdan mukaisesti, direktiivin 90/220/ETY soveltamisalaan kuuluu ainoastaan niiden vaarojen arviointi, jotka liittyvät itse geneettisesti muunnetun tupakkakasvin levittämiseen, lisäksi kasveille levitettävien kemiallisten rikkakasvihävitteiden salliminen ja niiden käytön vaikutuksen ympäristöön arviointi kuuluvat torjunta-aineiden markkinoille saattamisesta 15 päivänä heinäkuuta 1991 annetun neuvoston direktiivin 91/414/ETY(2) eivätkä direktiivin 90/220/ETY soveltamisalaan, tutkittuaan asiakirjat ja kaikki jäsenvaltioiden viranomaisten antamat tiedot, mukaan lukien suuren määrän koetuloksia, komissio on päätellyt, että bromoksiniili-rikkakasvihävitettä kestävän tupakkalajikkeen markkinoille saattamisesta ja viljelystä ei todennäköisesti ole odotettavissa merkittäviä direktiivissä 90/220/ETY tarkoitettuja vaaroja ihmisten terveydelle tai ympäristölle, komissio voi sen vuoksi tehdä puoltavan päätöksen mainitun tuotteen markkinoille saattamisesta direktiivin 90/220/ETY mukaisesti, tämä päätös on direktiivin 90/220/ETY 21 artiklan mukaisesti perustetun jäsenvaltioiden edustajien komitean lausunnon mukainen, ON TEHNYT TÄMÄN PÄÄTÖKSEN: 1 artikla Tällä asiakirjalla tehdään puoltava päätös, jonka mukaan Ranskan viranomaiset antavat direktiivin 90/220/ETY 13 artiklan mukaisesti suostumuksensa seuraavan Société nationale d'exploitation industrielle des tabacs et allumettesin (Seita) ilmoittaman tuotteen (ilmoitusnumero C/F/93/08-02) markkinoille saattamiseen: geneettisesti muunnetun lajin Nicotiana tabacum (käytetty nimi: tupakka) koirassteriilin hybridilajikkeen ITB 1000 OX siemenet, jotka kestävät bromoksiniili-rikkakasvihävitettä ja jotka sisältävät Klebsiella ozaenae -kasvintuhoojasta eristettyä nitrilaasigeeniä, lajista Helianthus annuus eristettyä RuBisCO SSU aktivaattoria ja Agrobacterium tumefaciens pTiA6 -kasvintuhoojasta eristettyä nopaliinisyntetaasin päättögeeniä. 2 artikla Tämä päätös on osoitettu kaikille jäsenvaltioille. Tehty Brysselissä 8 päivänä kesäkuuta 1994. Komission puolesta Yannis PALEOKRASSAS Komission jäsen (1) EYVL N:o L 117, 8.5.1990, s. 15 (2) EYVL N:o L 230, 19.8.1991, s. 1